Жьҭаара 14 рзы Аԥсны Адәныҟатәи аусқәа рминистрраҿы имҩаԥысит аминистр Даур Ақаҩбеи Приднестровиа-Молдавиатәи Ареспублика ахаҭарнакс Аԥсны Аҳәынҭқарраҿы иҟоу Гарри Кәыпалбеи реиԥылара.
Аиԥылараан Аԥсны Адәныҟатәи аусқәа рминистр Даур Ақаҩба иазгәеиҭеит Ахаҭарнакра имҩаԥнаго аусура аҵак ду аманы ишыҟоу, агәыӷрагьы ааирԥшит ԥхьаҟагьы аусеицура ишацҵахо.
Приднестровиа-Молдавиатәи Ареспублика ахаҭарнакс Аԥсны Аҳәынҭқарраҿы иҟоу Гарри Кәыпалба иакәзар Приднестровиа-Молдавиатәи Ареспублика анапхгара рыхьӡала аҽазныкгьы атәыла ахадас ҿыц иалху Рауль Ҳаџьымба адныҳәаларатә ажәақәа изикит.
Аиԥылараан еиуеиԥшым азҵаарақәа рганахь ала агәаанагарақәа еимырдеит. Иалацәажәан аҳәынҭқаррабжьаратә еизыҟазаашьа.